อังโตนี ลอปึช

อังโตนี ลอปึช (; ) เกิดเมื่อวันที่ 1 ตุลาคม ค.ศ. 1990 เป็นนักฟุตบอลชาวโปรตุเกส ปัจจุบันเล่นให้กับลียง ในตำแหน่งผู้รักษาประตู

 สโมสร 
เกิดในกีวอร์ แถบลียงเมโทรโพล โดยมีพ่อแม่เป็นชาวโปรตุเกส โลปึชเข้าร่วมระบบเยาวชนของลียงในท้องถิ่นตั้งแต่อายุ 9 ปี

เมื่อวันที่ 30 ธันวาคม 2024 โลปึชได้ยกเลิกสัญญากับลียงด้วยความยินยอมของทั้งสองฝ่าย และย้ายไปร่วมทีมน็องต์ ต่อมาในวันที่ 15 กุมภาพันธ์ เขาได้ลงเฝ้าเสาในเกมที่ทีมของเขา (ซึ่งเหลือผู้เล่นสิบคนตั้งแต่ช่วงต้นเกม) ถูกโมนาโกถล่มไป 7–1

 ทีมชาติ 
โลปึชเลือกเป็นตัวแทนของทีมชาติโปรตุเกส โดยพ่อของเขาได้โทรศัพท์ไปยังสหพันธ์ฟุตบอลโปรตุเกสเพื่อแจ้งความจำนงนี้ และเขาลงเล่นนัดแรกให้กับทีมชุดอายุไม่เกิน 21 ปี เมื่อวันที่ 9 กุมภาพันธ์ 2011 โดยลงเล่น 45 นาทีแรกในเกมนัดกระชับมิตรที่เอาชนะสวีเดน 3–1 ที่การ์ตาโช ต่อมาในวันที่ 4 กันยายน 2013 เขาถูกเรียกตัวติดทีมชาติชุดใหญ่เป็นครั้งแรกเนื่องจากอาการบาดเจ็บของเบตู ผู้รักษาประตูจากสโมสรเซบิยา

เมื่อวันที่ 31 มีนาคม 2015 โลปึชลงสนามเปิดตัวให้ทีมชาติชุดใหญ่ในเกมอุ่นเครื่องที่พ่ายแพ้ต่อเคปเวิร์ด 0–2 ที่สนามอิสตาจีอูอันตอนีอูโกอิงบราดาโมตาในอึชตูรีล ต่อมาในวันที่ 17 พฤษภาคม เขาได้รับการคัดเลือกจากผู้จัดการทีม เฟร์นังดู ซังตุช ให้เป็นหนึ่งในขุนพลชุดลุยศึกฟุตบอลชิงแชมป์แห่งชาติยุโรป 2016

โลปึชยังได้รับเลือกให้ติดทีมชุดลุยศึกฟุตบอลโลก 2018 ที่ประเทศรัสเซียด้วย หลังจากห่างหายไปนานกว่าสองปี เขากลับมาลงเฝ้าเสาในเกมระดับทางการนัดแรกเมื่อวันที่ 5 กันยายน 2020 ในเกมที่เปิดบ้านเอาชนะโครเอเชีย 4–1 ในรายการยูฟ่าเนชันส์ลีก

ในเดือนตุลาคม 2022 โลปึชมีชื่ออยู่ในรายชื่อเบื้องต้น 55 คนสำหรับฟุตบอลโลกที่กาตาร์ แต่เขาถูกตัดชื่อออกจากรายชื่อชุดสุดท้าย

 เกียรติประวัติ 
ลียง
 กุปเดอลาลีก รองชนะเลิศ: 2013–14, 2019–20
 กุปเดอฟร็องส์ รองชนะเลิศ: 2023–24

โปรตุเกส
 ฟุตบอลชิงแชมป์แห่งชาติยุโรป: 2016

รางวัลส่วนตัว
 ทีมยอดเยี่ยมแห่งฤดูกาลของยูฟ่าแชมเปียนส์ลีก: 2019–20

เครื่องราชอิสริยาภรณ์
 60px ชั้นคอมมานเดอร์แห่งเครื่องราชอิสริยาภรณ์คุณธรรม

 อ้างอิง 

 แหล่งข้อมูลอื่น 

 National team data 



หมวดหมู่:นักฟุตบอลชาวฝรั่งเศส
หมวดหมู่:นักฟุตบอลชาวโปรตุเกส
หมวดหมู่:ผู้รักษาประตูฟุตบอล
หมวดหมู่:ผู้เล่นในลีกเอิง
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:บุคคลจากลียง
หมวดหมู่:ชาวโปรตุเกสเชื้อสายฝรั่งเศส